### 10.    Beslutning om etablering af Destination Sjælland A/S

**Åbent**

Sagsnr.: 326-2019-1149        J.nr.: 24.05.00           Dokumentnr.:
326-2019-302362

**Sagstype**

Beslutning

**Resume og sagens baggrund**

Der skal tages stilling til, om kommunen vil indgå i den
fælles turismedestination for kommunerne Sorø, Slagelse, Kalundborg, Holbæk og
[adresse], herunder være part i det fælles destinationsselskab Destination
[adresse]S. Destinationsselskabet skal varetage den lokale
destinationsudvikling og den lokale turismefremmeindsats i de kommuner, der
indgår i selskabet.

Beslutningen om dannelsen af en ny turisme destination og
etableringen af det fælles destinationsselskab Destination Sjælland A/S, tager
henholdsvis afsæt i Folketingets beslutning om at den kommunale turismefremmeindsats
skal konsolideres i færre og større destinationsselskaber frem mod 2021, samt i
Kommunalbestyrelsens beslutning af 27. februar 2019 om at arbejde med
etablering af et fælles turismedestinationsselskab.

**Indstillinger**

Direktøren indstiller, at det besluttes, at kommunen tager
del i den nye turismedestination og indgår som lige part i
destinationsselskabet Destination Sjælland A/S.

**Behandling**

Økonomiudvalget, Kommunalbestyrelsen

**Sagsfremstilling**

Kommunerne Sorø, Slagelse, Kalundborg og [adresse]
besluttede i februar 2019 at danne en ny turismedestination og etablere et
fælles destinationsselskab Destination Sjælland A/S. Beslutningen skete med
afsæt i ikrafttrædelsen af en ny lov om erhvervsfremme i januar 2019, og en
heraf aftale mellem Erhvervsministeriet og Kommunernes Landsforening om at
skabe stærkere destinationer og en mere sammenhængende turismefremmeindsats,
direkte udmøntet ved en konsolidering af sektoren, hvor knap 80
turismeorganisationer skal blive til maximalt 25 tværkommunale destinationsselskaber.
Den 19. juni 2019 tilkendegav Holbæk Kommune ønske om at afsøge mulighederne
for at indtræde i samarbejdet.

På den baggrund blev der afholdt indledende møder mellem
kommunerne i [adresse] og [adresse] og Holbæk kommune, med henblik på
at afdække mulighederne for at etablere et fælles samlet destinationsselskab,
Destination Sjælland A/S.

Destination Sjælland A/S vil bygge videre på den store viden
om udvikling af turismeområdet og den positive udvikling i antallet af
turister, der er bygget op i [adresse] (som er ejet af Sorø, Slagelse
og [adresse]), VisitOdsherred og André Bach. VisitVestsjælland
nedlægges med denne beslutning og erstattes af Destination Sjælland A/S,
hvorefter det nye destinationsselskab vil varetage den lokale
destinationsudvikling og den lokale turismefremme i de fem kommuner.

Potentialet for en destination omfattende kommunerne Sorø,
Slagelse, Kalundborg, Holbæk og [adresse] aflæses tydeligt i den samlede
turismeomsætning på 4,4 mia. kr. og 6.125 turisme-skabte årsværk. Et Område der
er bundet sammen af en lang sammenhængende og varieret kyststrækning fra
[adresse] over [adresse] og [adresse] til [adresse]. En kyststrækning der
rummer mere end 20 % af [adresse] fritidshuse. Desuden omfatter området af bl.a.
et istidslandsskab, der danner grundlag for tværgående istidsrute og
naturparker. Alt dette viser at netop denne destination på tværs har et stærkt
afsæt i stedbundne værdier og oplevelser, den nære stedudvikling, fastholdelse
af lokal identitet og lokalt samarbejde, især rettet mod kystturisme,
naturturisme, kulturarvsturisme og erhvervsturisme.

Et samarbejde mellem kommunerne er nærliggende, fordi
kommunernes turismeprofil i vidt omfang er sammenfaldende. Det kommende
destinationsselskab vil råde over ressourcer, som ingen af de eksisterende
selskaber alene råder over i dag. Et samarbejde vil derfor medvirke til et mere
effektivt ressourcetræk, højere udnyttelsesgrad af styrkepositionerne og
synergierne i kommunerne. Der vil være en øget professionalisering og større
specialistviden, der kan bringes ud til destinationens turismeaktører. Resultaterne
vil være:

·
En stærk og koordineret enhed, der er tæt på aktørerne og
fastholder den lokale identitet.

·
Flere økonomiske ressourcer i forhold udvikling og markedsføring.

·
Stærkere faglige ressourcer.

·
Styrket gearing af de kommunale midler.

Kommunerne har i forbindelse med deres drøftelser om
etableringen af et turismesamarbejde nedsat en styregruppe, der har udarbejdet
det formelle grundlag for etablering af et kommende tværkommunalt
destinationsselskab, Destination Sjælland A/S.

Det udarbejdede grundlag består af et introducerende
baggrundsnotat, Kim Sørensen, Vedtægter, Ejerstrategi, Birgit Berg,
Georg Christiansen og foreløbigt oplæg til turismestrategi (alle vedhæftet som
bilag).

Nedenstående er der en kort præcisering af selskabets
strategiske indsatser og opgaver, selskabets organisering og styring,
selskabets økonomi samt beskrivelse af det videre forløb.

*Selskabets strategiske indsatser og opgaver*

Det er ejerkommunerne Sorø, Slagelse, Kalundborg, Holbæk og
[adresse], der fastlægger Destination Sjælland A/S overordnede opgaver og
strategiske retning. Dette er så udgangspunktet for, at selskabets daglige
ledelse i samarbejde med bestyrelsen varetager de primære ydelser og
udviklingsaktiviteter, under hensyn til ejerstrategi og turismestrategi.

Selskabet skal være den afgørende facilitator og styrke
sammenhængskraften, den fælles attraktionskraft og skabe gennemslagskraft, der
kan fremme en lang række indsatser, som den enkelte aktør og kommunerne ikke
kan opnå alene.

De strategiske indsatser og opgaver for selskabet er, at:

·
styrke samarbejde med øvrige aktører, der kan understøtte
turismeerhvervet.

·
koble sig til nationale tiltag, med udgangspunkt i selskabets
geografi.

·
have særligt fokus på udvikling af dagturismen.

·
have fokus på nye og flere turistsegmenter, som kan danne
grundlag for et bredere turistgrundlag.

·
gøre tiltag der kan øge antallet af overnatninger ved udbygning,
opkvalificering og en mere differentieret overnatningskapacitet.

·
medvirke til at der sker en styrkelse af turismeomsætningen og
turismevirksomhedernes indtjeningsevne.

·
afsøge mulighederne for et udvidet kommunalt og regionalt
turismesamarbejde.

Hertil kommer bl.a.:

·
Facilitator for de lokale turismenetværk.

·
Koordinering og facilitering af lokale aktiviteter og events.

·
Udvikling og synliggørelse af de særlige steder.

·
Vejledning, sparring og hjælp til de lokale turismeaktører.

·
Kommunikation og markedsføring.

*Selskabets organisering og styring*

Destination Sjælland A/S er organiseret som et aktieselskab,
hvor alle ejerkommuner er ligestillede partnere, med hver en andel på 20 % af
aktierne og stemmerne.

Styringen af selskabet sker på generalforsamlingen, der er
selskabets øverste myndighed i alle anliggender. Udøvelsen af styringen sker
således under hensyn til selskabets vedtægter og ejeraftale samt i forhold til
ejerstrategien.

Generalforsamlingen nedsætter en bestyrelse for 4 år
adgangen bestående af 10-12 medlemmer, som sammensættes på følgende vis:

·
Et medlem fra hver af ejerkommunernes Byråd/Kommunalbestyrelse, i
alt 5 medlemmer.

·
En repræsentant for hver af ejerkommunernes turisterhverv
(indstillet af hver enkel ejerkommunes Byråd eller Kommunalbestyrelse), i alt 5
medlemmer.

·
1-2 medlemmer, der kan styrke bestyrelses kompetencer, indstilles
af bestyrelsen.

Den 4-årige periode følger den kommunale valgperiode, så der
skal afholdes ekstraordinær generalforsamling efter konstituering af Byråd og
Kommunalbestyrelse.

Bestyrelsen konstituerer sig selv, herunder valg af formand
som skal komme fra turisterhvervene.

Hver kommune udpeger et medlem fra Kommunalbestyrelsen og en
lokal repræsentant for turismeerhvervet til bestyrelsen. Den første udpegning
sker på kommunalbestyrelsesmødet i december 2019 med virkning for den nuværende
kommunale valgperiode.

Bestyrelsen ansætter en direktør. Det er besluttet at
stillingen som direktør for selskabet, opslås umiddelbart efter vedtagelsen af
etablering af selskabet ved udgangen af november 2019. For øvrige medarbejdere
i de eksisterende turistselskaber, vil der være tale om
virksomheds-overdragelse, hvorved alle nuværende ansatte og beskæftigede
fortsætter i det nye selskab.

Selskabet vil have 2 administrative lokaliteter – den ene
beliggende i Slagelse og den anden beliggende i Nykøbing S.

Selskabets daglige ledelse sikre i samarbejde med
bestyrelsen, at der er de nødvendige ressourcer til at løse indsatser og
opgaver, under hensyn til strategier.

*Selskabets økonomi*

Selskabets økonomi består af henholdsvis selskabets egenkapital
(likviditet) og selskabets midler til daglig løbende drift, bestående af de
kommunale tilskud, støtteordninger og indtægter.

Selskabet er et aktieselskab, hvor alle ejer er lige i både
partnerskab og finansiering. Derfor indskyder hver ejerkommune det samme beløb
på 250.000 kr., hvorved der er en samlet egenkapital på 1,25 mio. kr.

Finansieringen af selskabets skal sikre den daglige og
langsigtede målopfyldelse. Selskabets finansiering af drift og udvikling er
sammensat af kommunale tilskud, midler fra private (turist-aktører,
virksomheder, fonde, m.fl.), støtte fra både statslige og internationale kilde
(særligt EU’s strukturfonde) og indtægter ved salg af ydelser. Det samlede budget
for Destination Sjælland A/S i 2020 er 14,3 mio. kr. Fra 2020 til 2023 øges
budgettet til 15,7 mio. kr.

Det er den kommunale finansiering der udgør den primære
finansiering. I 2020 er det kommunale tilskud på 10,9 mio. kr., som øges til
11,2 mio. i 2023. Midlerne fra private og støtten fra staten er i 2020 på 2,5
mio. kr. og forventes at blive øget til 3,5 mio. kr. i 2023.

Udgangspunktet for det kommunale tilskud i 2020 er at ejer
kommunerne betaler det samme som i 2019. Det gælder dog for Holbæk Kommune, at
kommunes tilskud til selskabet frem til 2022 øges årligt med 150.000 kr. til
samlet 1,8 mio. kr., hvor ved det beregningsmæssigt er i balance med de øvrige
kommuners tilskud. Da der er opsparet egenkapital i det tidligere
VisitVestsjælland, får de tre oprindelige ejerkommuner (Sorø, Slagelse og
Kalundborg) en rabat på 50.000 kr. set i forhold til niveauet i 2019 i årene
2020 – 2024.

|  |  |  |  |  |
| --- | --- | --- | --- | --- |
| **De kommunale partneres tilskud til selskabet i perioden 2020 - 2023** | | | | |
| *Beløb i kr. i 2020 priser og eksklusiv rabat.* | | | | |
| År | 2020 | 2021 | 2022 | 2023 |
| [adresse] 2.830.000 | 2.830.000 | 2.830.000 | 2.830.000 |
| Slagelse | 3.462.660 | 3.462.660 | 3.462.660 | 3.462.660 |
| [adresse] | 965.865 | 965.865 | 965.865 |
| Kalundborg | 2.141.987 | 2.141.987 | 2.141.987 | 2.141.987 |
| [adresse] 1.500.000 | 1.650.000 | 1.800.000 | 1.800.000 |
| Samlet kommunalt tilskud | 10.900.512 | 11.050.512 | 11.200.512 | 11.200.512 |

Af det kommunale tilskud afsættes der 20 % årligt til en
udviklingsramme. Udviklingsrammen sikre mulighed for på tværs af kommuner eller
at den enkelte kommune kan igangsætte projekter og initiativer, der styrker
destinationens samlede attraktivitet. Det betyder for hver enkel kommune, at de
kan deltage i og få del af udviklingsarbejder for mere end 20 % af deres
kommunal tilskud. (Det gælder for Holbæk Kommune, at de frem til 2021 kun har
adgang til 10 % af udviklingsrammen, grundet det mindre kommunale tilskud).

Beskrivelse af det videre forløb

Destination Sjælland A/S vil skulle være virksom fra 1.
januar 2020. Derfor skal der i forlængelse af den politiske beslutning om
godkendelse af selskabet i byråd og kommunalbestyrelse i november 2019 tages
følgende skridt:

·
Udpegning af medlemmer til selskabets bestyrelse i Byråd og
Kommunalbestyrelse senest i december.

·
Opslag af direktørstilling og igangsættelse af rekruttering.

·
Konstituering af selskabets bestyrelse.

·
Igangsættelse af projekter om destinationsudvikling der er
støttet af [adresse] Erhvervs-fremmebestyrelse.

·
Konference i februar 2020 om turismestrategien for destinationen.

·
Vedtagelse af den nye turisme strategi i marts 2020.

**Økonomiske konsekvenser**

Af loven fremgår det ikke, at der direkte vil være
økonomiske konsekvenser. Indirekte vil muligheden for at kunne søge midler til
udvikling i [adresse] erhvervsfremmebestyrelse muliggøres med beslutning om
etableringen af destinationsselskabet.

**Økonomiudvalgets møde den 20.
november 2019:**

Anbefales.

**Bilag**

|  |  |
| --- | --- |
| Ny turismedestination - bagrunds- og introduktionsbeskrivelse - november 2019 | 326-2019-301585 |
| vedtægt ver. 6 ren | 326-2019-301591 |
| Ejeraftale ver. 8 ren | 326-2019-301590 |
| Ejerstrategi Destination Sjælland AS | 326-2019-301586 |
| Økonomiske forhold Destination Sjælland AS | 326-2019-301588 |
| Leverancer  Destination Sjælland AS | 326-2019-301587 |
| Turismestrategi Destination Sjælland AS - udkast | 326-2019-301589 |